Na temelju članka 31. stavka 5. Zakona o poljoprivrednom zemljištu (Narodne novine, broj 20/18, 115/18 i 98/19) i Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ploča (Službeni glasnik Grada Ploča, broj 2/22 ), Gradsko vijeće Grada Ploče dana 28. veljače 2022. godine, objavljuje

**J A V N I N A T J E Č A J**

**za zakup poljoprivrednog zemljišta u vlasništvu Republike Hrvatske na području Grada Ploča**

I.

Predmet javnog natječaja je zakup poljoprivrednog zemljišta u vlasništvu Republike Hrvatske na području Grada Ploča, na području katastarskih općina Plina i Kobiljača, koje je Programom raspolaganja poljoprivrednim zemljištem u vlasništvu Republike Hrvatske za Grad Ploče predviđeno za zakup.

Površine zemljišta koje su Programom raspolaganja poljoprivrednim zemljištem u vlasništvu Republike Hrvatske za Grad Ploče predviđene za zakup, daju se u zakup na rok od dvadeset i pet (25) godina s mogućnošću produljenja za isto razdoblje.

Predmet ovog javnog natječaja jest poljoprivredno zemljište iz Priloga 1. koji sadrži proizvodno tehnološke cjeline (PTC) sa popisom katastarskih čestica (koje čine te proizvodno tehnološke cjeline), njihovim kulturama, površinama i početnim zakupninama.

II.

Sudionici javnog natječaja za zakup mogu biti fizičke ili pravne osobe koje su do isteka roka za podnošenje ponuda podmirile sve obveze s osnova korištenja poljoprivrednog zemljišta u vlasništvu Republike Hrvatske, odnosno sve obveze s osnove naknade za gospodarsko korištenje voda i svih javnih davanja, te protiv kojih se ne vodi postupak zbog predaje u posjed poljoprivrednog zemljišta.

Sudionik javnog natječaja za zakup ne može biti fizička ili pravna osoba koja je poljoprivredno zemljište u vlasništvu Republike Hrvatske dodijeljeno u zakup dala u podzakup ili je njime na drugi način neovlašteno raspolagala.

Zajednička ponuda ponuditelja na javnom natječaju za zakup smatra se nevažećom.

Ako ponuđena zakupnina na javnom natječaju za zakup od strane ponuditelja koji ispunjava natječajne uvjete prelazi dvostruki iznos početne zakupnine, takva ponuda se smatra nevažećom.

III.

(1) Pravo prvenstva na javnom natječaju za zakup sukladno članku 36. Zakona o poljoprivrednom zemljištu (u daljnjem tekstu: Zakon) imaju fizičke i pravne osobe koje su sudjelovale u javnom natječaju sljedećim redoslijedom:

**a)** nositelj obiteljskog poljoprivrednog gospodarstva ili vlasnik poljoprivrednog obrta ili pravna osoba u rangu mikro i malih poduzeća, kojima je poljoprivreda primarna djelatnost, koji je najmanje tri godine do objave javnog natječaja vlasnik ili posjednik stoke, bavi se stočarskom proizvodnjom, ima najmanje tri godine do objave javnog natječaja prebivalište ili sjedište ili proizvodni objekt u funkciji poljoprivredne proizvodnje na području Grada Ploče, a ne ispunjava uvjet prosječnog odnosa broja grla stoke i poljoprivrednih površina od najmanje 1,0 ha oranice ili livade po uvjetnom grlu, odnosno najmanje 2,0 ha pašnjaka po uvjetnom grlu, odnosno najmanje 3,3 ha krških pašnjaka po uvjetnom grlu, koji se računa za proizvodnu godinu koja prethodi objavi javnog natječaja.

Kada ponuditelj ostvaruje prednost po ovom kriteriju, a proizvodna cjelina za koju se natječe je veća od trenutačnih potreba prema izračunu broja uvjetnih grla po hektaru, ponuditelj se u gospodarskom programu mora obvezati na izjednačavanje potrebnog broja uvjetnih grla u roku od dvije godine od sklapanja ugovora o zakupu. Ponuditelj ne ostvaruje pravo prvenstva po ovom kriteriju za površine koje su za više od 10% veće od njegovih trenutačnih potreba.

Za ponuditelja koji je pravna osoba uzima se u obzir ukupan broj grla stoke i ukupna površina poljoprivrednog zemljišta kojom raspolaže ponuditelj i sve s njim povezane fizičke i pravne osobe.

**b)** dosadašnji posjednik kojem je poljoprivreda primarna djelatnost ako je u mirnom posjedu na temelju ugovora koji su istekli a sklopljeni su na temelju prije provedenog javnog natječaja, na temelju ugovora o prioritetnoj koncesiji i na temelju ugovora o privremenom korištenju poljoprivrednog zemljišta u vlasništvu države na temelju mirnog posjeda koji ne može biti kraći od pet godina, sukladno zakonu kojim se propisuje raspolaganje poljoprivrednim zemljištem, a koji je ispunio sve obveze iz ugovora koji je istekao ili dosadašnji posjednik koji je vlasnik višegodišnjeg nasada na zemljištu za koje se raspisuje javni natječaj i u mirnom je posjedu tog zemljišta najmanje pet godina do objave javnog natječaja.

**c)** nositelj obiteljskoga poljoprivrednog gospodarstva ili vlasnik poljoprivrednog obrta koji u trenutku podnošenja ponude nije napunio 41 godinu, upisan je u Upisnik poljoprivrednika najmanje tri godine do objave javnog natječaja i koji ima prebivalište ili sjedište ili proizvodni objekt u funkciji poljoprivredne proizvodnje na području Grada Ploče najmanje tri godine do objave javnog natječaja.

**d)** nositelj obiteljskoga poljoprivrednog gospodarstva koji se bavi poljoprivrednom proizvodnjom kao primarnom djelatnošću upisan u Upisnik poljoprivrednika, ima sjedište ili proizvodni objekt u funkciji poljoprivredne proizvodnje na području Grada Ploče najmanje tri godine do objave javnog natječaja.

**e)** fizičke ili pravne osobe koje imaju prebivalište ili sjedište ili proizvodni objekt u funkciji poljoprivredne proizvodnje na području Grada Ploče najmanje tri godine do objave javnog natječaja.

**f)** zadruge i trgovačka društva registrirana za obavljanje poljoprivredne djelatnosti i upisana u Upisnik poljoprivrednika najmanje tri godine do objave javnog natječaja.

**g)** fizičke i pravne osobe koje se bave poljoprivrednom proizvodnjom.

**h)** ostale fizičke i pravne osobe koje se namjeravaju baviti poljoprivrednom proizvodnjom.

(2) Ako je više osoba iz stavka 1. ove točke u istom redoslijedu prava prvenstva za zakup, prednost se utvrđuje prema sljedećem redoslijedu:

**a)** imaju ekonomsku vrijednost poljoprivrednog gospodarstva između 8.000,00 do 100.000,00 eura.

**b)** pravna ili fizička osoba koja se bavi poljoprivrednom proizvodnjom sljedećim redoslijedom:

1. povrtlarstvom

2. voćarstvom (osim oraha)

3. vinogradarstvom

4. maslinarstvom

**c)** pravna ili fizička osoba koja se bavi sjemenskom proizvodnjom.

**d)** obrazovanje iz područja poljoprivrede, veterinarstva i prehrambene tehnologije, a najmanje SSS.

**e)** nositelj obiteljskog poljoprivrednog gospodarstva koji je hrvatski branitelj iz Domovinskog rata, ili je dijete smrtno stradalog ili nestalog hrvatskog branitelja.

**f)** veći broj članova obiteljskog poljoprivrednog gospodarstva.

**g)** dulje vrijeme upisan u Upisnik poljoprivrednika.

IV.

Fizička ili pravna osoba ima pravo prvenstva zakupa prema utvrđenom redoslijedu iz točke III. ovog javnog natječaja uz uvjet da prihvati najvišu cijenu koju je ponudio bilo koji od ponuđača koji ispunjava natječajne uvjete.

V.

Ponuda na javni natječaj obavezno treba sadržavati: ime/naziv adresu i OIB ponuditelja, proizvodno tehnološku cjelinu (PTC) za koju se dostavlja ponuda, ponuđenu cijenu za svaku katastarsku česticu iz proizvodno tehnološke cjeline (PTC) za koju se dostavlja ponuda, gospodarski program za svaku proizvodno tehnološku cjelinu (PTC) za koju se dostavlja ponuda i popis dokumentacije dostavljen uz ponudu.

VI.

(1) Osobe koje sudjeluju u javnom natječaju dužne su sukladno članku 5. Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (Narodne novine, broj 47/19) uz ponudu za ispunjavanje uvjeta za ostvarivanje prava prvenstva priložiti dokumentaciju navedenu u Tablici 1., a koja se nalazi u prilogu ovoga javnog natječaja i čini njegov sastavni dio.

(2) Sudionici javnog natječaja dužni su za sudjelovanje na javnom natječaju priložiti i sljedeću dokumentaciju:

* potvrdu Grada Ploča o podmirenju svih obveza s osnove korištenja poljoprivrednog zemljišta u vlasništvu Republike Hrvatske,
* potvrdu Porezne uprave o podmirenju svih obveza s osnove javnih davanja,
* izjavu da se protiv njih na području Republike Hrvatske ne vodi postupak zbog predaje u posjed poljoprivrednog zemljišta (Obrazac 1),
* izjavu da nemaju duga s osnova korištenja poljoprivrednog zemljišta na području Republike Hrvatske (Obrazac 1),
* izjava da se osobni podaci iz ponude na javnom natječaju za zakup koriste u daljnjem postupku sklapanja ugovora i vođenja registra evidencije ugovora i naplate po ugovoru (Obrazac 3),
* gospodarski program korištenja poljoprivrednog zemljišta, na propisanom obrascu koji je sastavni dio javnog natječaja.

(3) Sudionici javnog natječaja za zakup koji su pravne osobe sukladno točki III. kriterij 1. a) dužni su za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu pod punom materijalnom i kaznenom odgovornošću u kojoj navode s njima sve povezane fizičke i pravne osobe (Obrazac 2).

(4) Sudionici javnog natječaja za zakup poljoprivrednog zemljišta iz stavka 3. ove točke dužni su uz ponudu za ispunjavanje uvjeta za ostvarivanje prava prvenstva priložiti i za s njima povezane fizičke i pravne osobe i dokumentaciju navedenu pod brojem 6., 8. i 9. u Tablici 1.

(5) Sudionici javnog natječaja za zakup sukladno točki III. kriterij 1. b) dužni su za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu pod punom materijalnom i kaznenom odgovornošću u kojoj navode da su ispunjavali gospodarski program iz ugovora temeljem kojeg ostvaruju status dosadašnjeg posjednika za vrijeme trajanja ugovora i nakon isteka ugovora do trenutka raspisivanja natječaja (Obrazac 4).

(6) Sudionici javnog natječaja za zakup sukladno točki III. kriterij 1. b). koji u ugovorima temeljem kojih ostvaruju status dosadašnjeg posjednika nemaju gospodarski program kao sastavni dio ugovora, dužni su za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu danu pod punom materijalnom i kaznenom odgovornošću u kojoj navode da su koristili zemljište sukladno odredbama ugovora za vrijeme trajanja ugovora i nakon isteka ugovora do trenutka raspisivanja natječaja (Obrazac 4).

(7) Pripadajući iznos uvjetnog grla (UG) po pojedinoj vrsti domaće životinje naveden u Tablici 2. nalazi se u prilogu ovoga javnog natječaja i čini njegov sastavni dio.

(8) Prosječan broj uvjetnih grla izračunava se na temelju tablice iz stavka 7. ove točke, za proizvodnu godinu koja prethodi javnom natječaju, a računa se od 1. siječnja do 31. prosinca.

(9) Kod izračuna prosječnog broja uvjetnih grla i ukupnih površina poljoprivrednog zemljišta ne uračunavaju se površine poljoprivrednog zemljišta za koje ponuditelj ima zaključene ugovore, a predmet su javnog natječaja za zakup.

(10) Potpis na izjavama iz ove točke javnog natječaja ne mora biti ovjeren kod javnog bilježnika.

VII.

Maksimalna površina koja se može dati u zakup nekoj osobi iznosi 10 ha, a uključuje površine državnoga poljoprivrednog zemljišta koje je pojedina fizička ili pravna osoba dobila u zakup po natječajima provedenim od stupanja na snagu Zakona.

VIII.

Zakupnina za zakup plaća se godišnje.

Zakupnina za prvu godinu zakupa plaća se u roku od 15 dana od dana uvođenja u posjed u visini razmjernoj razdoblju koje je preostalo do isteka godine, a za svaku slijedeću godinu zakupnina se plaća do kraja prosinca tekuće godine.

Ako je zakupnik u posjedu poljoprivrednog zemljišta, iznos zakupnine za prvu godinu smanjit će se razmjerno plaćenoj zakupnini.

Kod sklapanja ugovora o zakupu ugovorit će se revalorizacija zakupnine sukladno članku 50. stavku 1. i 6. Zakona.

IX.

Pisane ponude šalju se poštom, preporučeno u zatvorenim omotnicama s naznakom: „NE OTVARAJ - Ponuda za zakup poljoprivrednog zemljišta u vlasništvu Republike Hrvatske - Plina\_Kobiljača,“ na adresu Grada Ploča, Trg kralja Tomislava 23, 20340 Ploče, u roku od 30 dana od dana objave javnog natječaja na oglasnoj ploči i službenoj mrežnoj stranici Grada Ploča.

Povjerenstvo za zakup poljoprivrednog zemljišta u vlasništvu Republike Hrvatske za Grad Ploče (u daljnjem tekstu: Povjerenstvo) izvršit će analizu ponuda dostavljenih na javnom natječaju za zakup u roku do 60 dana od isteka roka za dostavu ponuda.

Javno otvaranje ponuda održat će se najranije deseti dan od dana isteka roka za dostavu ponuda.

X.

Ponuda je nevažeća i neće se razmatrati ako je: izvan roka, nepotpisana, ne sadrži podatke iz točke V., dokumentaciju i izjave iz točke VI. ovog javnog natječaja.

Ukoliko se jedan ponuditelj javlja na više proizvodno tehnoloških cjelina (PTC) koje su predmet javnog natječaja može dostaviti jednu ponudu za sve proizvodno tehnološke cjeline (PTC) za koje podnosi ponudu.

Za svaku pojedinu proizvodno tehnološku cjelinu (PTC) iz ponude, ponuditelj mora dostaviti ponuđenu cijenu i gospodarski program. Ponuđena cijena za svaku pojedinu proizvodno tehnološku cjelinu (PTC) jednaka je zbroju ponuđenih cijena za katastarske čestice koje čine tu proizvodno tehnološku cjelinu (PTC). Ostala dokumentacija dostavlja se u jednom primjerku i razmatra se za svaku proizvodno tehnološku cjelinu (PTC) iz ponude tog ponuditelja.

Povjerenstvo će za ostvarivanje prava prvenstva razmatrati samo dokumentaciju navedenu u točki VI. Tablici 1. ovog javnog natječaja.

XI.

Odluku o izboru najpovoljnije ponude donosi Gradsko vijeće Grada Ploče na prijedlog Povjerenstva za zakup poljoprivrednog zemljišta u vlasništvu Republike Hrvatske za Grad Ploče.

Odluka o izboru najpovoljnije ponude dostavit će se na prethodno mišljenje Dubrovačko-neretvanskoj županiji i na suglasnost Ministarstvu poljoprivrede.

O donesenoj odluci iz ove točke obavještavaju se svi sudionici javnog natječaja javnom objavom na oglasnoj ploči i službenoj mrežnoj stranici Grada Ploča.

Protiv Odluke o izboru najpovoljnije ponude iz ove točke, nije dopuštena žalba, niti se može pokrenuti upravni spor. Sudionici javnog natječaja koji smatraju da su povrijeđena pravila javnog natječaja ili iz drugih zakonom predviđenih razloga mogu pred sudom pobijati ugovor o zakupu sklopljen s trećom osobom.

XII.

Nakon dobivenog pozitivnog mišljenja Dubrovačko-neretvanske županije i suglasnosti Ministarstva poljoprivrede te po sastavljanju nacrta ugovora o zakupu na koji je nadležno županijsko državno odvjetništvo dalo pozitivno mišljenje, gradonačelnik Grada Ploča i najpovoljniji ponuditelj sklapaju ugovor o zakupu.

Ugovor o zakupu, u dijelu koji se odnosi na cijenu i predaju posjeda, sklapa se kao ovršna isprava sukladno posebnim propisima kojima se uređuje postupak ovrhe te ovlasti i način rada javnog bilježništva.

XIII.

Za poljoprivredno zemljište u vlasništvu Republike Hrvatske za koje nije uređeno zemljišnoknjižno stanje i dano je u zakup, zakupnik je dužan i ovlašten izvršiti ili pokrenuti postupak za usklađenje zemljišnoknjižnog stanja o vlastitom trošku u roku od dvije (2) godine od dana uvođenja u posjed, a zakupnina mu se umanjuje razmjerno troškovima usklađenja zemljišnoknjižnog stanja. Ako su troškovi usklađenja veći od zakupnine, zakupnik se oslobađa plaćanja zakupnine te nema pravo na povrat razlike troškova usklađenja.

Grad Ploče i Ministarstvo poljoprivrede osigurat će zakupniku punomoć, suglasnost i podloge potrebne za usklađenje zemljišnoknjižnog stanja u korist Republike Hrvatske.

Iznos troškova usklađenja i umanjenja zakupnine utvrđuje se po provedenom usklađenju.

Ako zakupnik ne uskladi zemljišnoknjižno stanje u navedenom roku, ugovor o zakupu se raskida.

KLASA: 320-01/22-01/006

URBROJ: 2117-12-1-22-1

Ploče, 28. veljače 2022. godine

DUBROVAČKO-NERETVANSKA ŽUPANIJA

GRAD PLOČE

Gradsko vijeće

Prilog 1

Poljoprivredno zemljište koje je predmet Javnog natječaja - zakup na **rok od 25 godina**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R.BR. | Naziv katastarske općine | PTC. Br. | Broj katastarske čestice | Način uporabe katastarske čestice (katastarska kultura) | Površina (ha) | Jedinična zakupnina (kn) | Početna zakupnina (kn) | Postotak uveć./umanj. | Ukupna visina početne zakupnine (kn) | Napomena |
| 1 | KOBILJAČA | **201** | dio1955 | VINOGRAD | 2,7109 | 802 | 2174,14 | 0 | 2174,14 |  |
| 2 | PLINA | **202** | dio2050 | PAŠNJAK | 0,3703 | 374 | 296,98 | 0 | 296,98 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 3 | PLINA | **203** | dio2050 | PAŠNJAK | 1,0366 | 374 | 831,35 | 0 | 831,35 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 4 | PLINA | **204** | dio2050 | PAŠNJAK | 0,9285 | 374 | 744,66 | 0 | 744,66 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 5 | PLINA | **205** | dio2050 | PAŠNJAK | 0,6260 | 374 | 502,05 | 0 | 502,05 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 6 | PLINA | **206** | dio2050 | PAŠNJAK | 1,2650 | 374 | 1014,53 | 0 | 1014,53 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 7 | PLINA | **207** | dio2050 | PAŠNJAK | 2,8913 | 374 | 2318,82 | 0 | 2318,82 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 8 | PLINA | **208** | dio2050 | PAŠNJAK | 2,8439 | 374 | 2280,81 | 0 | 2280,81 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 9 | PLINA | **209** | dio2050 | PAŠNJAK | 3,3251 | 374 | 2666,73 | 0 | 2666,73 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 10 | PLINA | **210** | dio2050 | PAŠNJAK | 1,9209 | 374 | 1540,56 | 0 | 1540,56 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 11 | PLINA | **211** | dio2050 | PAŠNJAK | 2,0949 | 374 | 1680,11 | 0 | 1680,11 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 12 | PLINA | **212** | dio2050 | PAŠNJAK | 2,6339 | 374 | 2112,39 | 0 | 2112,39 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 13 | PLINA | **213** | dio2050 | PAŠNJAK | 3,2210 | 374 | 2583,24 | 0 | 2583,24 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 14 | PLINA | **214** | dio2050 | PAŠNJAK | 1,4457 | 374 | 1159,45 | 0 | 1159,45 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 15 | PLINA | **215** | dio2050 | PAŠNJAK | 1,5914 | 374 | 1276,3 | 0 | 1276,3 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 16 | PLINA | **216** | dio2050 | PAŠNJAK | 2,6739 | 374 | 2144,47 | 0 | 2144,47 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 17 | PLINA | **217** | dio2050 | PAŠNJAK | 2,3878 | 374 | 1915,02 | 0 | 1915,02 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 18 | PLINA | **218** | dio2050 | PAŠNJAK | 1,0274 | 374 | 823,97 | 0 | 823,97 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 19 | PLINA | **219** | dio2050 | PAŠNJAK | 1,3477 | 374 | 1080,86 | 0 | 1080,86 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 20 | PLINA | **220** | dio2050 | PAŠNJAK | 1,2061 | 374 | 967,29 | 0 | 967,29 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 21 | PLINA | **221** | dio1133 | PAŠNJAK | 2,7252 | 374 | 2185,61 | 0 | 2185,61 | II. ZONA SANITARNE ZAŠTITE. P2. |
| 22 | PLINA | **222** | dio1133 | PAŠNJAK | 1,9651 | 374 | 1576,01 | 0 | 1576,01 | II. ZONA SANITARNE ZAŠTITE. P2. |
| 23 | PLINA | **223** | dio1133 | PAŠNJAK | 2,1525 | 374 | 1726,31 | 0 | 1726,31 | II. ZONA SANITARNE ZAŠTITE. P2. |
| 24 | PLINA | **224** | dio1268 i dio1272/1 | PAŠNJAK | 0,7968 | 374 | 639,03 | 0 | 639,03 | II. ZONA SANITARNE ZAŠTITE |
| 25 | PLINA | **225** | dio1268 i dio1272/1 | PAŠNJAK | 2,6637 | 374 | 2136,29 | 0 | 2136,29 | II. ZONA SANITARNE ZAŠTITE |
| 26 | PLINA | **226** | dio2037 | PAŠNJAK | 2,2749 | 374 | 1824,47 | 0 | 1824,47 | II. ZONA SANITARNE ZAŠTITE |
| 27 | PLINA | **227** | dio2037 | PAŠNJAK | 1,6295 | 374 | 1306,86 | 0 | 1306,86 | II. ZONA SANITARNE ZAŠTITE |
| 28 | PLINA | **228** | dio2534 | PAŠNJAK | 1,8092 | 374 | 1450,98 | 0 | 1450,98 | II. ZONA SANITARNE ZAŠTITE. DIJELOVE KATASTARSKE ČESTICE POD POVRŠINAMA TRŠĆAKA, ROGOZIKA, VISOKIH ŠILJEVA I VISOKIH ŠAŠEVA NE KORISTITI U POLJOPRIVREDNE SVRHE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. |
| 29 | PLINA | **229** | dio2534 | PAŠNJAK | 0,6956 | 374 | 557,87 | 0 | 557,87 | II. ZONA SANITARNE ZAŠTITE. DIJELOVE KATASTARSKE ČESTICE POD POVRŠINAMA TRŠĆAKA, ROGOZIKA, VISOKIH ŠILJEVA I VISOKIH ŠAŠEVA NE KORISTITI U POLJOPRIVREDNE SVRHE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. |
| 30 | PLINA | **230** | dio1107/1 | PAŠNJAK | 0,5250 | 374 | 421,05 | 0 | 421,05 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 31 | PLINA | **231** | dio1107/1 | PAŠNJAK | 0,9385 | 374 | 752,68 | 0 | 752,68 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 32 | PLINA | **232** | dio1107/1 | PAŠNJAK | 1,3189 | 374 | 1057,76 | 0 | 1057,76 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 33 | PLINA | **233** | dio1107/1 | PAŠNJAK | 1,2943 | 374 | 1038,03 | 0 | 1038,03 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 34 | PLINA | **234** | dio1107/1 | PAŠNJAK | 2,4448 | 374 | 1960,73 | 0 | 1960,73 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 35 | PLINA | **235** | dio1107/1 | PAŠNJAK | 1,3173 | 374 | 1056,47 | 0 | 1056,47 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 36 | PLINA | **236** | dio1107/1 | PAŠNJAK | 2,3980 | 374 | 1923,2 | 0 | 1923,2 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 37 | PLINA | **237** | dio1107/1 | PAŠNJAK | 1,5561 | 374 | 1247,99 | 0 | 1247,99 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 38 | PLINA | **238** | dio1107/1 | PAŠNJAK | 1,2888 | 374 | 1033,62 | 0 | 1033,62 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 39 | PLINA | **239** | dio1107/1 | PAŠNJAK | 1,8685 | 374 | 1498,54 | 0 | 1498,54 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 40 | PLINA | **240** | dio1107/1 | PAŠNJAK | 1,9692 | 374 | 1579,3 | 0 | 1579,3 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 41 | PLINA | **241** | dio1107/1 | PAŠNJAK | 2,0050 | 374 | 1608,01 | 0 | 1608,01 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 42 | PLINA | **242** | dio1107/1 | PAŠNJAK | 2,2707 | 374 | 1821,1 | 0 | 1821,1 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |
| 43 | PLINA | **243** | dio1107/1 | PAŠNJAK | 4,0507 | 374 | 3248,66 | 0 | 3248,66 | II. ZONA SANITARNE ZAŠTITE. RASPISAN JE DIO KATASTARSKE ČESTICE KOJI NE PRIPADA JAVNO VODNOM DOBRU. P2. |

Sveukupna površina u natječaju u ha: **79,5066**

Sveukupna početna zakupnina u natječaju u kn: **63.764,30**

**ZABRANE U II. ZONI SANITARNE ZAŠTITE**

* ispuštanje nepročišćenih otpadnih voda,
* svako privremeno i trajno odlaganje otpada,
* građenje građevina za oporabu, obradu i odlaganje opasnog otpada,
* građenje kemijskih industrijskih postrojenja opasnih i onečišćujućih tvari za vode i vodni okoliš,
* izgradnja benzinskih postaja bez spremnika s dvostrukom stjenkom, uređajem za automatsko detektiranje i dojavu propuštanja te zaštitnom građevinom (tankvanom),
* podzemna i površinska eksploatacija mineralnih sirovina osim geotermalnih i mineralnih voda,
* građenje prometnica, aerodroma, parkirališta i drugih prometnih i manipulativnih površina bez kontrolirane odvodnje i odgovarajućeg pročišćavanja oborinskih onečišćenih voda prije ispuštanja u prirodni prijamnik,
* izvođenje istražnih i eksploatacijskih bušotina, osim onih vezanih uz vodoistražne radove za javnu vodoopskrbu i obnovljive izvore energije,
* poljoprivredna proizvodnja, osim ekološke proizvodnje bez primjene stajskog gnoja, gnojovke i gnojnice,
* stočarska proizvodnja, osim za potrebe poljoprivrednog gospodarstva odnosno farmi do 20 uvjetnih grla uz primjenu mjera zaštite voda sukladno posebnom propisu o dobroj poljoprivrednoj praksi u korištenju gnojiva,
* ispuštanje pročišćenih i nepročišćenih otpadnih voda s prometnica,
* formiranje novih groblja i proširenje postojećih,
* reciklažna dvorišta i pretovarne stanice za otpad.